b"\n_START_ARTICLE_\nTheobald von Bethmann-Hollweg\n_START_SECTION_\nAvantpassats\n_START_PARAGRAPH_\nBethmann-Hollweg va n\xc3\xa9ixer a Hohenfinow, Brandenburg, fill de l'oficial prussi\xc3\xa0 Felix von Bethmann-Hollweg. El seu avi era August von Bethmann-Hollweg, que havia estat un erudit legal important, president de la Universitat Frederic Guillem de Berl\xc3\xadn, i ministre de cultura prussi\xc3\xa0. El seu besavi era Johann Jakob Hollweg, que s'havia casat amb una filla de la rica fam\xc3\xadlia de banquers Bethmann de Frankfurt, fundada el 1748._NEWLINE_Cosima Wagner era parent seva per la banda Bethmann, i la seva mare, Isabella de Rougemont, era su\xc3\xafssa de parla francesa.\n_START_SECTION_\nPrimers anys\n_START_PARAGRAPH_\nEs va educar a l'internat de Schulpforta i a les universitats de Estrasburg, Leipzig i Berl\xc3\xadn. Entrant al servei administratiu prussi\xc3\xa0 el 1882, Bethmann-Hollweg va ascendir al c\xc3\xa0rrec de president de la Prov\xc3\xadncia de Brandenburg el 1899. Es va casar amb Martha von Pfuel, la neboda d'Ernst von Pfuel, primer ministre de Pr\xc3\xbassia. Entre 1905 i 1907, Bethmann-Hollweg va ser ministre prussi\xc3\xa0 de l'Interior i despr\xc3\xa9s Secretari d'Estat Imperial d'Interior entre 1907 i 1909. Quan el Canceller Bernhard von B\xc3\xbclow va dimitir el 1909, Bethmann-Hollweg en fou nomenat successor.\n_START_SECTION_\nRevoluci\xc3\xb3 Alemanya\n_START_PARAGRAPH_\nDurant 1918, el suport per la guerra a Alemanya va ser cada vegada m\xc3\xa9s contestat per vagues i agitaci\xc3\xb3 pol\xc3\xadtica. L'octubre, els mariners de la Marina Imperial es van amotinar quan van rebre l'ordre d'embarcar-se per un enfrontament final contra la Marina brit\xc3\xa0nica. El mot\xc3\xad de Kiel va ser el detonant de la Revoluci\xc3\xb3 Alemanya que va acabar la guerra.\n_START_SECTION_\nDarrers anys i llegat\n_START_PARAGRAPH_\nEl seu pla per aconseguir l'hegemonia europea mitjan\xc3\xa7ant el pangermanisme a l'est i Mitteleuropa a l'oest es va desintegrar al Tractat de Brest-Litovsk. Va assenyalar un desenvolupament a llarg termini de pol\xc3\xadtiques d'expansi\xc3\xb3 \xc3\xa8tnica que presagiava el conflicte de 20 anys despr\xc3\xa9s._NEWLINE_Els suports intel\xc2\xb7lectuals de la pol\xc3\xadtica a Berl\xc3\xadn, Arnold Wahnschaffe (1865\xe2\x80\x931941), sots-secretari de la cancelleria, i Arthur Zimmermann, foren els seus col\xc2\xb7legues m\xc3\xa9s propers i m\xc3\xa9s capacitats. Bethmann-Hollweg fou directament responsable d'idear la Flamenpolitik al Front Occidental concretada en el Pla Schlieffen, per\xc3\xb2 el frac\xc3\xa0s final d'aquesta estrat\xc3\xa8gia com a mode d'ocupaci\xc3\xb3 va comportar el col\xc2\xb7lapse econ\xc3\xb2mic i la derrota militar, i va ser identificada clarament en l'informe Bryce sobre els danys causats per Alemanya. La justificaci\xc3\xb3 del Canceller era la cantarella que Alemanya estava lluitant una guerra de superviv\xc3\xa8ncia com a naci\xc3\xb3._NEWLINE_Bethmann-Hollweg va tornar a ser not\xc3\xadcia d'abast mundial el juny de 1919, quan va demanar formalment a les Pot\xc3\xa8ncies Aliades i Associades que el jutgessin a ell en comptes del K\xc3\xa0iser. El Consell Suprem de Guerra va decidir d'ignorar la seva petici\xc3\xb3. Sovint se'l mencionava entre els que podien ser jutjats pels Aliats per crims pol\xc3\xadtics en relaci\xc3\xb3 amb l'origen de la guerra._NEWLINE_El 1919, informacions des de Ginebra deien que en cercles diplom\xc3\xa0tics el consideraven l\xc3\xadder dels mon\xc3\xa0rquics tant per als Hohenzollern com els Habsburg, dels quals el nucli es deia que estava situat a Su\xc3\xafssa._NEWLINE_L'ex-canceller va passar el poc que li quedava de vida retirat, escrivint les seves mem\xc3\xb2ries. Poc despr\xc3\xa9s del Nadal de 1920, va agafar un refredat, que es va convertir en pneum\xc3\xb2nia aguda i en va morir l'1 de gener de 1921. La seva dona havia mort el 1914, i havia perdut el seu fill gran a la guerra._NEWLINE_Li va quedar una filla, la comtessa Zeech, esposa del secretari de la Delegaci\xc3\xb3 russa a Munic._NEWLINE_Bethmann-Hollweg est\xc3\xa0 enterrat a Hohenfinow."